लूसिफ़र
लूसिफ़र (Lucifer) अंग्रेज़ी भाषा में प्रयुक्त होने वाला एक नाम है। ईसाई धर्ममीमांसा में ये नाम मुख्य रूप से शैतान के लिए काम में लिया जाता है। ये शब्द बाइबिल के किंग जेम्स के संस्करण (आधुनिक बाइबिल के सबसे पुराने अंग्रेज़ी अनुवादों में से एक) के यशयाह में आता है। इससे पहले के संस्करणों में वुलगेट (बाइबिल का चौथी सदी के उत्तरार्द्ध में हुआ लेटिन अनुवाद) में मिलता है। लेटिन भाषा में ये थोड़ा भिन्न रूप (lucifer; सभी छोटे अक्षर) में है जिसका हिन्दी में अर्थ "सुबह का तारा", "भोर का तारा", "शुक्र ग्रह" या विशेषण के रूप में "उजाला लाने वाला" होता है। यह हिब्रू भाषा के शब्द इब्रानी: הֵילֵל‎ का अनुवाद है जिसका अर्थ "चमकने वाला" होता है।